น้องเปา ภูวเดช เผยฟ้าหลังฝนงดงามเสมอ หลังได้กำลังใจสู้กับคำบูลลี่ของคน
น้องเปา ภูวเดช อินสุ่ม ไลฟ์สดขายของ แต่ถูกคนเหยียดเรื่องหน้าตา เผยฟ้าหลังฝนงดงามเสมอ หลังได้กำลังใจจากชาวเน็ตต่อสู้กับคำบูลลี่ ขอบคุณดีเจบุ๊คโกะ ที่ช่วยเหลือจากกรณีน้องเปา หรือ นายภูวเดช อินสุ่ม อายุ 15 ปี ชาว อ.เนินขาม จ.ชัยนาท หนุ่มไลฟ์สดผ่านเฟซบุ๊ก ขายเครื่องสำอาง แล้วถูกคอมเมนต์บูลลี่ เหยียดหยาม เรื่องหน้าตา โดยดีเจชื่อดัง บุ๊คโกะ ได้ยื่นมือเข้าช่วยเหลือน้องเปา ขายของ ช่วยไลฟ์ผ่านอินสตาแกรม ยอดขายพุ่งกระฉูดรวมไปถึงเพจเจ้าหญิงศัลยกรรม ได้ประกาศ หากน้องเปา อายุ 18 ปี จะทำการศัลยกรรมให้ฟรีทั้งหน้าด้วย รวมไปถึงมีผู้เข้ามาให้กำลังใจเป็นจำนวนมาก ตามที่ได้เสนอข่าวไปแล้วนั้น (เปิดใจ น้องเปา ไลฟ์สดขายของแต่โดนชาวเน็ตล้อเลียน เหยียดเรื่องหน้าตา)ล่าสุด น้องเปา เปิดเผยว่า ภายหลังจากมีข่าวออกไป มีผู้ติดต่อมาให้รีวิวสินค้า ตอนนี้รอต่อกัน 50 คิว มีผู้ติดตามกว่า 14000 คน ของที่ขายคือ น้ำพริก เป็นแบรนด์ของตัวเอง สำหรับยอดขายเยอะมาก ส่วนตัวรู้สึกดีใจ ที่ได้ขายของ และช่วยเพิ่มยอดขายให้กับทางผู้ว่าจ้าง หากใครสนใจจะซื้อน้ำพริก หรือ จ้างรีวิวสินค้า สามารถติดต่อมาได้ที่เฟซบุ๊ก ภูวเดช อินสุ่มอยากฝากขอบคุณ พี่บุ๊คโกะ ที่ยื่นมือเข้าช่วยเหลือ ช่วยไลฟ์ขายของ และมองเห็นความสำคัญของเด็กบ้านนอกคนนี้ รวมไปถึงมีมหาวิทยาลัยติดต่อมาให้ทุนเรียนฟรี และเรื่องของศัลยกรรม ซึ่งตอนนี้ก็ยังตัดสินใจอยู่ แต่ก็รู้สึกขอบคุณทุกๆ คน ทุกๆ แรงใจ ที่ส่งมาให้ จนรู้สึกว่าตอนนี้มีพลังงานเต็มเปี่ยมที่จะสู้ต่อไป อยากฝากขอบคุณ คำบูลลี่ในวันนั้น ที่ทำให้ตนมีวันนี้ และอยากฝากบอกไปยังคนที่รู้สึกท้อแท้ และถูกบูลลี่ นินทาว่าให้สู้ต่อไป เติมพลังใจให้เยอะๆ ใช้ชีวิตของเราไปให้มีความสุข เพราะฟ้าหลังฝนงดงามเสมอนางจุฑาทิพร อินสุ่ม อายุ 40 ปี แม่ของน้องเปา ได้ให้กำลังใจ และชื่นชมลูกชาย ที่สามารถหาเลี้ยงตัวเองได้ มีเงินเก็บไว้เป็นทุนการศึกษา สร้างความตื้นตันใจให้กับครอบครัว
น้องเปา ภูวเดช อินสุ่ม ไลฟ์สดขายของ แต่ถูกคนเหยียดเรื่องหน้าตา เผยฟ้าหลังฝนงดงามเสมอ หลังได้กำลังใจจากชาวเน็ตต่อสู้กับคำบูลลี่ ขอบคุณดีเจบุ๊คโกะ ที่ช่วยเหลือ 
น้องเปา ไลฟ์สดขายของ,ภูวเดช อินสุ่ม,บูลลี่,บูลลี่เรื่องหน้าตา,ชัยนาท,ข่าวทั่วไป